དེ་འདྲ་ཡིན་དུས་སྐྱེ་བ་ཕྱི་མའི་སྐད་ཆ་བཤད་ཀྱི་ཡོད་མ་རེད།མི་ཚེ་འདིའི་རིང་བག་ཕེབས་པ་དང་སྤྱི་ཚོགས་བདེ་སྐྱིད་ལྡན་པ་ཞིག་ཡོང་བའི་དོན་དག་ལ་ཆོས་དང་འབྲེལ་བ་ཆགས་ཀྱི་འདུགདེང་སང་གཞི་ནས་འཛམ་བུ་འདིའི་སྒང་ལ་སེམས་རྒྱུད་འདུལ་དགོས་པ་དང་བྱམས་པ་དང་བརྩེ་བས་ཕོངས་འདུག་ཅེས་སྤྱིར་བཏང་སྤྱི་ཚོགས་ཀྱི་སྐོར་ལ་ཚོགས་འདུ་མང་པོ་འཚོགས་ནས་དོ་སྣང་བྱེད་མཁན་མང་པོའི་མཐོང་ཚུལ་གཅིག་པ་རེད།འདས་པའི་ལོ་མང་པོའི་རིང་ལ་ང་ཚོགས་འདུ་དེ་འདྲར་སླེབས་ཡོད་རེད།སེམས་ཀྱི་དཀའ་ངལ་དེའི་སྐོར་ལ་ཉམས་ཞིབ་བྱེད་མཁན་དམིགས་བསལ་ཆེད་ལས་བྱེད་མཁན་ཚོས་ཁ་གཅིག་གྲགས་ཀྱིས་སྤྱི་ཚོགས་ནང་སྤྱི་དང༌།ལྷག་པར་གཞོན་སྐྱེས་ཚོའི་ནང་གསོད་རེས་གཏོང་བ།རང་ཤི་རྒྱག་པ་དེ་འདྲའི་དཀའ་ངལ་ཡོང་བ་དེ་སྤྱི་ཚོགས་ནང་དང༌།ལྷག་པར་དུ་ཁྱིམ་ཚང་ནང་དུ་བྱམས་བརྩེས་ཕོངས་པའི་རྐྱེན་གྱིས་དཀའ་ངལ་དེ་འཕྲད་ཀྱི་འདུག་ཅེས་མང་པོས་བཤད་ཀྱི་འདུགདེར་བརྟེན་བྱམས་བརྩེ་ལྡན་པའི་སྤྱི་ཚོགས་དགོས་པ་ཟེར་བ་དེ་འཛམ་བུ་གླིང་སྤྱི་ཚོགས་ཡོངས་རྫོགས་ཀྱིས་ཁ་གཅིག་གྲགས་རེད།།